Միշլին Ահարոնյան Մարքոմ

Միշլին Ահարոնյան Մարքոմ (), հայկական արմատներով ամերիկացի վիպասան։

Կյանք և գործ 
Միշլին Ահարոնյան Մարքոմը ծնվել է 1968 թվականին Սաուդյան Արաբիայի Դահրան քաղաքում։ Հայրը ամերիկացի է, մայրը՝ լիբանանահայ։ Միշլինը մեծացել է Լոս Անջելեսում, բայց մանուկ հասակում՝ Լիբանանի քաղաքացիական պատերազմին նախորդող տարիներին, ամառներն անցկացրել է Բեյրութում ՝ մոր ընտանիքի հետ։

Նրա առաջին գիրքը 2001 թվականին լույս տեսած «Երկնքից երեք խնձոր ընկավ» վեպն է, որը դարձել է եռագրության սկիզբը։ Իրադարձություններն այդ վեպում ծավալվում են 1915–1917 թվականների Թուրքիայում և արտացոլում են օսմանյան կառավարության կողմից հայ բնակչության ցեղասպանությունը։ Այդ վեպը ճանաչվել է տարվա լավագույն գրքերից մեկը ինչպես The Washington Post-ի այնպես էլ Los Angeles Times-ի կողմից։ Եռագրության երկրորդ մասը կազմող «The Daydreaming Boy» (2004) վեպը հեղինակին բերել է Լանան գրական կրթաթոշակ, ինչպես նաև PEN/USA մրցանակ՝ գեղարվեստական գրականություն անվանակարգում։ Այս վեպում գործողությունները կենտրոնացած են ցեղասպանությունից փրկված և 1960-ական թվականներին Բեյրութում բնակություն հաստատած միջին տարիքի մի մարդու վրա, որը կանգնած է աղետի եզրին։ Եռագրության գագաթնակետը՝ «Draining the Sea» վեպը (2008), Գվատեմալայի քաղաքացիական պատերազմին Ամերիկայի մեղսակից ներգրավվածության քննադատությունն է։

Մարքոմի չորրորդ վեպը, որի սկզբնական վերնագիրը՝ «Սիրո եզրը», յուրօրինակ հղում, ակնարկ էր Կլարիս Լիսպեկտորի «Ահա թե ուր եմ ես գնում » պատմվածքին, հրատարակվել է «Dalkey Archive Press »-ի կողմից «The Mirror in the Well» (2008) խորագրով։

Նրա հինգերորդ գիրքը՝ A Brief History of Yes-ը, հրատարակվել է 2013 թվականին, դարձյալ Dalkey Archive Press-ի կողմից։

Վեցերորդ գիրքը՝ The Brick House-ը, հրատարակվել է 2017 թվականին Awst Press-ի կողմից։

2020 թվականին Միշլին Ահարոնյանը լույս է ընծայել իր յոթերորդ վեպը՝ The New American-ը, որը ԵՐԱԶողի՝ DREAMer-ի մասին է, ով արտաքսվում է Գվատեմալա, այնուհետև դժվարությամբ գտնում հարազատ Կալիֆոռնիա բերող վերադարձի ճամփան։

2008 թվականին Մարքոմը դասավանդել է Բեյրութի Հայկազյան համալսարանում ՝ Ֆուլբրայթի կրթաթոշակով։ Նա Վիրջինիայի համալսարանի ստեղծագործական շարադրանքի պրոֆեսոր է։

Մրցանակներ 

 2022 Նոյշտադտի գրականության միջազգային մրցանակաբաշխության եզրափակիչ փուլի մասնակից
 2012 Միացյալ Նահանգների արվեստագետների միության անդամ 
 2006 Ուայթինգ մրցանակ 
 2005 PEN/ԱՄՆ մրցանակ գեղարվեստական գրականության համար 
 2004 Lannan Foundation գրական կրթաթոշակ

Հրապարակումներ

Ծանոթագրություններ

Արտաքին հղումներ 

 Հեղինակի կայքէջը
 Հարցազրույց, KCRW
 «Հարցազրույց Միշելին Ահարոնյան Մարկոմի հետ», Շուշան Ավագյան, համատեքստ թիվ 22, Դալկի արխիվ հրատարակչություն, Իլինոյսի համալսարան, Ուրբանա-Շեմփեյն
 Պրոֆիլը The Whiting Foundation-ում
"(Un)Disciplining Traumatic Memory: Mission Orphanages and the Afterlife of Genocide in Micheline Aharonian Marcom’s The Daydreaming Boy," Rebecca Saunders and Shushan Avagyan, Contemporary Women's Writing 2010, Oxford Journals
Music & Literature Magazine, Issue 1/Fall 2012, Section 3: On Micheline Aharonian Marcom

21-րդ դարի ամերիկացի գրողներ
20-րդ դարի ամերիկացի գրողներ
Ապրող անձինք
1968 ծնունդներ
Ամերիկահայ գրողներ
Ամերիկացի վիպասաններ
21-րդ դարի ամերիկացի վիպասաններ
20-րդ դարի ամերիկացի վիպասաններ
Կին գրողներ
ՀԹՎ 2023 հոդվածներ